**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.2023. – 30.06.2023.**

Novim Zakonom o proračunu (NN 144/21) koji je stupio na snagu 1. siječnja 2022. godine propisana je obveza izrade i usvajanja polugodišnjeg i godišnjeg izvještaja o izvršenju financijskog plana školskih i predškolskih ustanova. Sadržaj i izgled izvještaja o izvršenju financijskog plana nisu propisani budući da nisu doneseni podzakonski akti.

Obzirom da Izvještaj o izvršenju pokazuje jesu li sredstva utrošena sukladno Financijskom planu te kako je Izvještaj o izvršenju Financijskog plana OŠ Lapad dio Izvještaja o izvršenju proračuna Grada Dubrovnika, za isti se daje razrada po svim proračunskim klasifikacijama.

Polugodišnji izvještaj izvršenja financijskog plana za 2023. godinu čini izvršenje prihoda i rashoda te primitaka i izdataka po ekonomskoj klasifikaciji te izvršenje rashoda prema izvorima i programskoj klasifikaciji.

Izvršenje Financijskog plana pratilo je visinu planiranih sredstava i stvarne potrebe za nabavkama roba, radova i usluga. Nije bilo odstupanja koje bi trebalo posebno obrazložiti . Plan nabave redovito se ažurirao sa svim izmjenama i dopunama Financijskog plana.

Polugodišnji financijski izvještaj Osnovne škole Lapad sastavljen je temeljem Zakona o proračunu, Pravilnika o proračunskom računovodstvu i računskom planu te prema Pravilniku o izvještavanju u proračunskom računovodstvu te je dostavljen nadležnim službama putem aplikacije RKPFI (Registar proračunskih i izvanproračunskih korisnika) dana 07. srpnja 2023. godine. U Izvještaj su uključene sve tekuće (svi kontinuirani rashodi na mjesečnoj razini: izdatci za zaposlene, komunalne usluge, telekomunikacijske usluge, energenti ...) i kapitalne aktivnosti. Priznati su svi prihodi koji su postali raspoloživi u razdoblju od 1. siječnja do 30. lipnja. Rashodi su priznati na temelju nastanka poslovnog događaja (obveze) neovisno o plaćanju. Donacije nefinancijske imovine iskazane su i u prihodima i u rashodima.

Ovim izvješćem uspoređuje se ostvarivanje tekućih rezultata s ostvarenjem u prethodnoj godini:

* Ukupni prihodi iznose 920.050,28 EUR i veći su za 19,89 % nego prethodne godine
* Ukupni rashodi iznose 924.728,16 EUR i veći su za 17,76 % nego prethodne godine

**Struktura prihoda:**

* Pomoći iz inozemstva i od subjekata unutar općeg proračuna čine 72,19% ukupnih prihoda i veće su za 21,54 % od prethodne godine
* Prihodi iz nadležnog proračuna čine 23,73 % ukupnih prihoda i veći su za 24,43 % nego prethodne godine
* Ostali i vlastiti prihodi čine 4,08 % od ukupnih prihoda i manji su za 17.48 % nego prethodne godine

**Struktura rashoda:**

* Rashodi za zaposlene čine 76.91 % ukupnih rashoda i veći su za 13,83 % nego prethodne godine
* Materijalni rashodi čine 20.67 % od ukupnih rashoda i veći su za 39,69 % nego prethodne godine
* Financijski rashodi čine 0,07 % od ukupnih rashoda i manji su za 75,85 % nego prethodne godine
* Naknade građanima i kućanstvima na temelju osiguranja i druge naknade čine 0,42% i manji su za 58,51 % nego prethodne godine
* Ostali rashodi čine 0,12 % od ukupnih rashoda te nemaju usporedbu s prethodnom godinom
* Rashodi za nabavu nefinancijske imovine čine 1,81 % ukupnih rashoda i veći su za 42,37 % nego prethodne godine

**ZAKLJUČNO**:

|  |  |
| --- | --- |
| Planirani prihodi | 1.944.551,00 € |
| Ostvareni prihodi | 920.050,28 € |
| Indeks | 47,31 |

1. Ukupno izvršenje u odnosu na Tekući plan:

|  |  |
| --- | --- |
| Planirani rashodi | 1.952.462,00 € |
| Ostvareni rashodi | 924.728,16 € |
| Indeks | 47,36 |

Dubrovnik, 18. srpnja 2023. godine Ravnateljica

Nikolina Soko

\_\_\_\_\_\_\_\_\_\_\_\_\_\_\_\_\_\_\_